Aktor: Ikke mer fengselsstraff for Cappelen
Samtidig skal Cappelen ha et større fradrag for tiden han har sittet i varetekt enn hva han fikk i Oslo tingrett, mener Alfheim. Dermed vil han i praksis slippe billigere unna, totalt sett, dersom statsadvokatens påstand følges av retten, enn han fikk i Oslo tingrett. – Sånn som utfallet ble, er det en riktig påstand, sier Gjermund Cappelen til VG i Asker og Bærum tingrett mandag. Gjermund Cappelen ble dømt til 15 års fengsel for hasjimport og korrupsjon i Oslo tingrett i september. I samme sak ble eks-politimannen Eirik Jensen dømt til 21 års fengsel. Denne uken skal Asker og Bærum tingrett fastsette straffen i den andre delen av saken mot Cappelen – den såkalte oppbevaringssaken. De andre tiltalte i denne saken har allerede fått sine dommer, mens straffeutmålingen for Cappelens del ble utsatt til etter at saken mot ham og Eirik Jensen var ferdig behandlet i Oslo tingrett. Oppbevaringssaken: Her er Cappelens medhjelpere Mandag startet dermed siste del av oppbevaringssaken i Asker og Bærum, og i begynnelsen av rettsmøtet la statsadvokat Lars Erik Alfheim ned følgende påstand om straff for Cappelen: – Det er ingen tvil om at det ikke er plass til ytterligere straff for Gjermund Cappelen. Han har fått en straff for innførsel som slår i taket for maksimumsstraffen. Det er regnet som mer alvorlig enn oppbevaring – og det er snakk om det samme faktiske stoffet. Korrupsjonen ville gitt ti års fengsel. Han treffer maksrammen der også, sa Alfheim i retten. Dermed la han ned påstand om én dags fengsel for Cappelen. Derimot mener Alfheim at Cappelen skal ha et større fradrag for varetekt for Cappelen enn det han ble godskrevet i Oslo tingrett, i alt 409 dager mer enn han fikk i fratrekk i Jensen-saken. Cappelens mor til Oslo tingrett: Gjermund sa at Jensen beskyttet ham Derfor legger Alfheim ned påstand om fengsel i en dag – og fradrag for utholdt varetekt i 1251 dager. – Det er jo også mulig retten mener det skal være null dager fengsel. Én dag er jo litt tabloid, dere får klikk! sier Alfheim til VG. Cappelen har forøvrig anket sin dom fra Oslo tingrett, fordi han mener han fortjener mer enn seks års strafferabatt, en rabatt han får fordi han tilsto og fordi det var hans bidrag som gjorde det mulig å tiltale og domfelle Eirik Jensen. Cappelens forsvarer Benedict de Vibe la ned påstand om at Cappelen skulle behandles på mildest mulige måte da han holdt sin prosedyre mandag formiddag. Dom og straffutmåling skal avsies mandag om en uke klokken ti. Justisministeren: Vil ha politi-gransking etter Jensen-dommen
Aktor Lars Erik Alfheim mener Gjermund Cappelen kun skal ha en dags ekstra fengsel for hasjoppbevaringen – og over 400 dager varetekt-fradrag. Cappelen selv er fornøyd med det.